"Pentru a închide un subiect delicat şi fierbinte, având în vedere că până astăzi nu există o sesizare instituţională la comisie legată de aceste aspecte, am decis să invităm săptămâna viitoare pe preşedintele PSD, Liviu Dragnea, astfel încât să ne prezinte dovezile concrete privind aceste acuzaţii şi decizia care a luat-o împreună cu colegii social-democraţi de a renunţa la serviciile SPP. După această audiere, în funcţie de ce se documentează, probează în cadrul comisiei, putem să continuăm audierile cu domnul viceprim-ministru Stănescu să ne prezinte acel personaj discret care a avut discuţii legate de siguranţa naţională şi nu în ultimul rând chiar cu premierul României, care aşa cum ştiţi este vicepreşedintele CSAT, şi această decizie a renunţa la serviciile SPP poate pune în nesiguranţă documente clasificate din CSAT", a declarat Marcel Vela, la finalul şedinţei Biroului Executiv al PNL.

Marcel Vela a precizat că în funcţie de probele şi dovezile care vor fi oferite comisiei este posibil ca şi şeful SPP, Lucian Pahonţu, să fie invitat la audieri.

Preşedintele PSD Liviu Dragnea a declarat luni că se impune o comisie de anchetă în ceea ce priveşte SPP, susţinând că va merge la Comisia de Apărare, aşa cum a anunţat liderul forului, dar nu înţelege de ce invitaţia nu este făcută şi către Lucian Pahonţu



"Eu voi merge la orice comisie parlamentară. Sunt convins că va merge şi doamna Dăncilă, domnul Stănescu, cred ca va merge. Nu ştiu de ce nu îl cheamă pe domnul Pahonţu. Înţeleg că PNL nu are curaj să cheme pe cineva de la servicii", a declarat, luni, Liviu Dragnea.

Preşedintele PSD spune că e nevoie de o comisie de anchetă specială.

"Se impune o comisie de anchetă pentru că au început să iasă la suprafaţă informaţii. Orice comisie se va înfiinţa vreodată, aştept să se afle adevărul", a mai spus Dragnea.

Preşedintele Comisiei de Apărare din Senat, liberalul Marcel Vela, a declarat, luni, că îl va chema la audieri pe preşedintele PSD, Liviu Dragnea, pentru a prezenta probe legate de acuzaţiile pe care social-democaraţii le aduc SPP, urmând ca audierile să continue cu membrii Guvernului şi şeful SPP.

"Pentru a închide un subiect delicat şi fierbinte, având în vedere că până astăzi nu există o sesizare instituţională la comisie legată de aceste aspecte, am decis să invităm săptămâna viitoare pe preşedintele PSD, Liviu Dragnea, astfel încât să ne prezinte dovezile concrete privind aceste acuzaţii şi decizia care a luat-o împreună cu colegii social-democraţi de a renunţa la serviciile SPP. După această audiere, în funcţie de ce se documentează, probează în cadrul comisiei, putem să continuăm audierile cu domnul viceprim-ministru Stănescu să ne prezinte acel personaj discret care a avut discuţii legate de siguranţa naţională şi nu în ultimul rând chiar cu premierul României, care aşa cum ştiţi este vicepreşedintele CSAT, şi această decizie a renunţa la serviciile SPP poate pune în nesiguranţă documente clasificate din CSAT", a declarat Marcel Vela, la finalul şedinţei Biroului Executiv al PNL.

Marcel Vela a precizat că în funcţie de probele şi dovezile care vor fi oferite comisiei este posibil ca şi şeful SPP, Lucian Pahonţu, să fie invitat la audieri.

Liviu Dragnea l-a acuzat, în repetate rânduri, pe Lucian Pahonţu, şeful SPP de implicare politică.

În susţinerea lui Dragnea a venit şi Paul Stănescu, vicepremier, care spune că a fost abordat de o persoană care i-ar fi transmis mesajul lui Pahonţu, prin care îi promitea chiar şefia PSD, după ce Liviu Dragnea va fi "executat".